અમદાવાદ: મતદારયાદી શુદ્ધતા કાર્યક્રમ હેઠળ વેકેશન દરમિયાન શિક્ષક સહિતના કર્મચારીઅોને બુથ લેવલ અોફિસર તરીકે ૧૦ થી ૧૨ પ્રોત્સાહન રજા મળશે. ૧૬ અેપ્રિલથી ૧૫ જૂન સુધીના વેકેશનના સમયગાળા દરમિયાન મતદારયાદી સુધારણા કાર્યક્રમની કામગીરી સાથે સંકળાયેલા કર્મચારીઅોને અા લાભ મળશે. રાષ્ટ્રીય મતદારયાદી શુદ્ધતા કાર્યક્રમ હેઠળ અા બુથ લેવલ અોફિસરોને માનદ વાર્ષિક વેતન રૂ. ૫૦૦૦ ઉપરાંત વધારાનું રૂ. ૨૫૦૦નું ખાસ માનદ વેતન ઉચ્ચક ધોરણે ચૂકવવામાં અાવશે.